Tweede grootste Chinese bank sluit ooreenkoms met FirstRand – praag.co.za — 20 jaar jonk!
Tweede grootste Chinese bank sluit ooreenkoms met FirstRand
China Construction Bank (CCB) het Donderdag ’n strategiese samewerkingsooreenkoms met FirstRand gesluit. CCB werk reeds nou saam met Rand Aksepbank, ’n filiaal van die FirstRandgroep, om transaksies te struktureer.
CCB is China se tweede grootste bank in terme van markwaarde. CCB sê samewerking met FirstRand sal waarde toevoeg tot sy huidige Afrikasake.
Die ooreenkoms bied volgens die bestuur talle voordele aan FirstRand om sake meer doelgerig in Afrika uit te brei, omdat CCB se balansstaat se bates van meer as $1 100 miljard FirstRand se $84 miljard verdwerg.
Die klem sal val op oornames en samesmeltingtransaksies in 39 Afrika-lande waar FirstRand tans sake doen.
Die CCB het geen belang in FirstRand opgeneem nie, anders as Standard Bank en die Chinese ICBC-bank. Die ICBC, China se grootste bank, het ’n 20%-aandeelhouer in die Standard Bank-groep.
FirstRand se stap plaas druk op Nedbank en Absa om hulle Afrikastrategie te heroorweeg. Absa se planne om Barclays se Afrikabelange te koop, het gesneuwel, terwyl Nedbank hoofsaaklik op die plaaslkke mark fokus.
люстры потолочные хрустальныелобановский харьков
Skrywer Dan RoodtGepubliseer op 31 Julie 2009 Kategorieë SakeSleutelwoord Nuus, Sake, Tweede grootste Chinese bank sluit ooreenkoms met FirstRand
Vorige Vorige artikel: ‘Tukkies nie meer Afrikaanse universiteit’- rektor
Volgende Volgende artikel: Polisie in Vishoek onder klippe gesteek